Trond Norén Isaksen

Trond Norén Isaksen (født 1981) er en norsk historiker og forfatter. Han er kjent for sitt arbeid med historien til det norske kongehus, og for sin store kunnskap om kongehus generelt.

Biografi 
Norén Isaksen ble kjent for et vidt publikum da han i 2002 sterkt kritiserte boken «Norges førstedamer: Fem portretter» av Anne Grosvold og Anne Torjusson Diesen. Norén Isaksen gjorde oppmerksom på 74 faktafeil, noe som førte til at boken ble trukket og revidert. Norén Isaksen sa at han var vant til at det var mange feil i kongebiografier, «Men i dette tilfellet var det så ille at troverdigheten til boka ble svekket. Som når de skrev at tyskerne invaderte Norge i 1939. Da måtte jeg si fra til forlaget.» 

Norén Isaksen skrev en rekke artikler om dynastisk historie, men han markerte seg for alvor i 2003, da han ga ut sin første bok, «Dronningen vi ikke fikk», en dobbeltbiografi om Olav V og kronprinsesse Märtha, med hovedvekt på forholdet dem imellom og Olavs forhold til Märtha etter hennes død. 

Isaksen avla i 2006 mastergrad i historie ved Universitetet i Oslo med en oppgave om Bernadottene og  det norske tronfølgerspørsmålet, det vil si hvordan en svensk monark på et uavhengig Norges trone ville ta seg ut i unionens litt over femti siste leveår. Norén Isaksen fulgte senere opp med sin andre biografi, også denne om en «dronningsubstitutt», prinsesse Astrid, i 2007. Gjennom bøkene sine skildrer Norén Isaksen den norske kongefamilien gjennom de mindre sentrale skikkelsene, da den første hovedperson døde rett før hun skulle bli dronning, og den andre ble gjort overflødig da hennes lillebror giftet seg.

Isaksen har også markert seg som formidler og skribent om kongelige tema, både i norske og utenlandske publikasjoner. I flere anledninger, som ved bortgangen til Sven O. Høiby, den famøse farskapssaken Tor Bomann-Larsen tok opp i sin biografi om Haakon VII og fødselen til prins Sverre Magnus og den påfølgende navnediskusjonen.

Utenom studier og bokutgivelser har Norén Isaksen jobbet både på Slottet og på Stortinget.

Publikasjoner

Bøker 
Korsfareren - Sigurd Jorsalfare og hans verden, Oslo: Historie & Kultur, 2018
Norges krone. Kroninger, signinger og maktkamper fra sagatid til nåtid, Oslo: Historie & Kultur, 2015
 Kvinne blant konger. En biografi om prinsesse Astrid, Oslo: Damm, 2007
 Dronningen vi ikke fikk. En biografi om kronprinsesse Märtha og kong Olav, Oslo: Genesis, 2003

Artikler (utvalg) 
 «The Prince Who Would Be King: Henrik of Denmark and His Struggle for Recognition», i Charles Beem og Miles Taylor (red.): The Man Behind the Queen: Male Consorts in History, New York, Palgrave Macmillan, 2014, s. 241–260
 «Carl Johans avgjørende valg for Christiania», Byminner, nr. 3, 2013 s. 16–33
 «Det undersköna Oscarshall – hoffliv på sommerslottet i 1855», Byminner, nr. 3, 2010 s. 2–11
 «Oscarshall fra lystslott til luftslott – Kongelig bolignød 1929», St. Hallvard, nr. 4, 2009
 «A British Queen of Norway», British Politics Review, årg. 2, nr. 4, 2007
 «Kongen Norge ikke fikk – Prins Carl av Sverige og det svenske kandidaturet til den norske tronen i 1905», i Sune Åkerman og Ruth Hemstad (red.): Skilsmässan som förde oss samman, Värmlands Museums årsbok 2006, Karlstad: Stiftelsen Värmlands Museum og Värmlands Museiförening, 2006
 «Dronning Maud – tippoldemoren», Historie, årg. 13, nr. 2, 2003, s. 20–27
 «Dronning av et århundre», Historie, årg. 12, nr. 3, 2002, s. 56–61
 «To dronninger», Filologen, årg. 31, nr. 3, 2002, s. 20–23
 «Norges britiske dronning», Filologen, årg. 31, nr. 1, 2002, s. 30–33

Referanser

Eksterne lenker 
 
 
  Trond Norén Isaksens blogg

Norske historikere
Norske sakprosaforfattere